b"\n_START_ARTICLE_\nDavid Coulthard\n_START_PARAGRAPH_\nDavid Marshall Coulthard (f\xc3\xb8dt 27. marts 1971 i Twynholm, Skotland) er en skotsk racerk\xc3\xb8rer, der pt. k\xc3\xb8rer DTM for Mercedes-Benz-teamet. Han fik sin Formel 1-debut i 1994, og var dermed 2008-feltets mest erfarne k\xc3\xb8rer i Formel 1. Mest succes opn\xc3\xa5ede Coulthard i sine mange \xc3\xa5r hos McLaren Mercedes-teamet.\n_START_SECTION_\nResultater\n_START_PARAGRAPH_\nCoulthard st\xc3\xa5r (pr. juli 2008) noteret for at have k\xc3\xb8rt hele 239 Formel 1-Grand Prix'er, og har taget 13 sejre, hvoraf den f\xc3\xb8rste kom i det portugisiske Grand Prix i 1995. Yderligere 49 gange er han sluttet p\xc3\xa5 podiet for sekund\xc3\xa6re placeringer, og 12 gange har han startet et l\xc3\xb8b fra pole position. David k\xc3\xb8rte s\xc3\xa5 sit sidste formel 1 l\xc3\xb8b i Brasilien i 2008."